Document ID: 32008R0181

Reference:
29.2.2008
FI
Euroopan unionin virallinen lehti
L 56/8
KOMISSION ASETUS (EY) N:o 181/2008,
annettu 28 päivänä helmikuuta 2008,
toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön
(ETA:n kannalta merkityksellinen teksti)
(Kodifioitu toisinto)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi 29 päivänä maaliskuuta 1999 annetun neuvoston asetuksen (EY) N:o 718/1999 (1) ja erityisesti sen 9 artiklan 3 kohdan,
sekä katsoo seuraavaa:
(1)
Toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön 16 päivänä huhtikuuta 1999 annettua komission asetusta (EY) N:o 805/1999 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Asetuksen (EY) N:o 718/1999 7 artiklan mukaisesti komissio vahvistaa yksityiskohtaiset käytännön säännöt kyseisessä asetuksessa määriteltyjen yhteisön aluskapasiteettia koskevien toimintalinjojen toteuttamiseksi.
(3)
On suotavaa säilyttää neuvoston asetuksen (ETY) N:o 1101/89 (4) ja komission asetuksen (ETY) N:o 1102/89 (5) mukaiset erityisrahoitusosuudet ja ekvivalenttitonnit, sillä ne ovat osoittautuneet tehokkaiksi.
(4)
Vastavuoroisen rahoitustukijärjestelmän toiminnan varmistamiseksi sisävesiliikenteen rahastojen välillä on tarpeen, että komissio kirjaa yhdessä rahastoista vastaavien viranomaisten kanssa kunkin vuoden alussa vararahastossa käytettävissä olevat varat ja suorittaa tilien tasauksen mahdollisen uuden parantamistoimen yhteydessä.
(5)
Tässä asetuksessa säädettävistä toimenpiteistä on kuultu asianomaisia jäsenvaltioita ja sisävesiliikennettä yhteisön tasolla edustavia järjestöjä,
ON ANTANUT TÄMÄN ASETUKSEN:
1 artikla
Kohde
Tässä asetuksessa vahvistetaan asetuksen (EY) N:o 718/1999 7 artiklassa tarkoitettujen erityisrahoitusosuuksien määrät ja ”vanha uudesta” -järjestelmän suhdeluvut sekä yksityiskohtaiset käytännön säännöt yhteisön aluskapasiteettia koskevien toimintalinjojen toteuttamiseksi.
2 artikla
Erityisrahoitusosuudet
1.   Erityyppisten ja eri luokkiin kuuluvien alusten erityisrahoitusosuuksien määrän on oltava 70–115 prosenttia seuraavista määristä:
a)
kuivalastialukset:
i)
moottoriproomut: 120 euroa tonnilta;
ii)
työntöproomut: 60 euroa tonnilta;
iii)
proomut: 43 euroa tonnilta;
b)
säiliöalukset:
i)
moottoriproomut: 216 euroa tonnilta;
ii)
työntöproomut: 108 euroa tonnilta;
iii)
proomut: 39 euroa tonnilta;
c)
työntöalukset: 180 euroa kilowatilta, jota nostetaan lineaarisesti 240 euroon kilowatilta, jos työntövoima on vähintään 1 000 kilowattia.
2.   Edellä 1 kohdassa tarkoitettujen erityisrahoitusosuuksien enimmäismääriä on alennettava 30 prosenttia, jos aluksen kantavuus on alle 450 tonnia kuollutta painoa.
Jos aluksen kantavuus on 650–450 tonnia kuollutta painoa, erityisrahoitusosuuksien enimmäismääriä on alennettava 0,15 prosenttia jokaista tonnia kohti, jolla kantavuus alittaa 650 tonnia kuollutta painoa.
Jos aluksen kantavuus on 650–1 650 tonnia kuollutta painoa, erityisrahoitusosuuksien enimmäismäärät nousevat lineaarisesti 100 prosentista 115 prosenttiin; jos aluksen kantavuus on yli 1 650 tonnia kuollutta painoa, erityisrahoitusosuuksien enimmäismäärä säilyy 115 prosentissa.
3 artikla
Samanarvoinen tonniluku
1.   Jos aluksen omistaja ottaa käyttöön asetuksen (EY) N:o 718/1999 4 artiklassa tarkoitetun aluksen ja luovuttaa romutettavaksi toisentyyppisen sisävesialuksen, huomioon otettava samanarvoinen tonniluku on määritettävä kummassakin jäljempänä esitetyssä kahdessa alusluokassa seuraavien tasoituskerrointen mukaan:
a)
kuivalastialukset:
i)
yli 650 tonnin moottoriproomut: 1,00;
ii)
yli 650 tonnin työntöproomut: 0,50;
iii)
yli 650 tonnin proomut: 0,36;
b)
säiliöalukset:
i)
yli 650 tonnin moottoriproomut: 1,00;
ii)
yli 650 tonnin työntöproomut: 0,50;
iii)
yli 650 tonnin proomut: 0,18.
2.   Jos aluksen kantavuus on alle 450 tonnia kuollutta painoa, 1 kohdassa tarkoitettuja tasoituskertoimia on alennettava 30 prosenttia. Jos aluksen kantavuus on 650–450 tonnia kuollutta painoa, tasoituskertoimia on alennettava 0,15 prosenttia jokaista tonnia kohti, jolla kyseisen aluksen kantavuus alittaa 650 tonnia kuollutta painoa. Jos aluksen kantavuus on 650–1 650 tonnia kuollutta painoa, tasoituskertoimet nousevat lineaarisesti 100 prosentista 115 prosenttiin.
4 artikla
”Vanha uudesta” -järjestelmän suhdeluvut
Alusten käyttöönotto riippuu asetuksen (EY) N:o 718/1999 4 artiklan 1 kohdassa asetetusta ehdosta.
1.
Kuivalastialusten suhdeluvuksi vahvistetaan 0:1 (vanhan ja uuden tonniluvun välinen suhde).
2.
Säiliöalusten suhdeluvuksi vahvistetaan 0:1.
3.
Työntöalusten suhdeluvuksi vahvistetaan 0:1.
5 artikla
Vastavuoroinen rahoitustuki
1.   Vararahaston käytettävissä olevien varojen kirjaamiseksi tai asetuksen (EY) N:o 718/1999 3 artiklan 6 kohdassa tarkoitetun eri rahastojen tilien välisen vastavuoroisen rahoitustukijärjestelmän toimivuuden varmistamiseksi jokaisen rahaston on kunkin vuoden alussa toimitettava komissiolle seuraavat tiedot:
a)
rahaston tulot edeltävänä vuotena, mikäli tulot on tarkoitettu romutuskorvauksiin tai asetuksen (EY) N:o 718/1999 8 artiklassa tarkoitettuihin toimenpiteisiin (Rdn);
b)
rahaston edeltävän vuoden rahoitusvelvoitteet, jotka liittyvät romutuskorvauksiin tai asetuksen (EY) N:o 718/1999 8 artiklassa tarkoitettuihin toimenpiteisiin (Pn);
c)
edeltävän vuoden 1 päivänä tammikuuta kirjattu rahaston ylijäämä tuloista, jotka on tarkoitettu romutuskorvauksiin tai asetuksen (EY) N:o 718/1999 8 artiklassa tarkoitettuihin toimenpiteisiin (Sn).
2.   Komissio määrittelee yhdessä rahastosta vastaavien viranomaisten kanssa 1 kohdassa tarkoitettujen tietojen perusteella seuraavat määrät:
a)
rahastojen edeltävänä vuotena tekemien romutuskorvauksia tai asetuksen (EY) N:o 718/1999 8 artiklassa tarkoitettuja toimenpiteitä koskevien rahoitussitoumusten kokonaismäärä (Pt);
b)
kaikkien rahastojen kokonaistulot edeltävänä vuotena (Rdt);
c)
kaikkien rahastojen kokonaisylijäämän edellisen vuoden 1 päivänä tammikuuta (St);
d)
kunkin rahaston vuosittaiset tasatut rahoitusvelvoitteet (Pnn) laskettuina seuraavasti:
Pnn = (Pt/(Rdt + St)) × (Rdn + Sn);
e)
kunkin rahaston vuosittaisten rahoitusvelvoitteiden (Pn) ja vuosittaisten tasattujen rahoitusvelvoitteiden (Pnn) erotus;
f)
määrät, jotka kukin rahasto, jonka vuosittaiset rahoitusvelvoitteet ovat pienemmät kuin vuosittaiset tasatut rahoitusvelvoitteet (Pn < Pnn) suorittaa rahastoon, jonka vuosittaiset rahoitusvelvoitteet ovat suuremmat kuin vuosittaiset tasatut rahoitusvelvoitteet (Pn > Pnn).
3.   Kunkin asianomaisen rahaston on siirrettävä 2 kohdan f alakohdassa tarkoitetut määrät toisille rahastoille ennen kuluvan vuoden 1 päivää maaliskuuta.
6 artikla
Kuuleminen
Kaikissa yhteisön aluskapasiteettia koskeviin toimintalinjoihin liittyvissä asioissa komissio pyytää lausunnon ryhmältä, jossa on asiantuntijoita sisävesiliikennettä yhteisön tasolla edustavista järjestöistä, ja asianomaisilta jäsenvaltioilta. Tätä ryhmää kutsutaan ”yhteisön aluskannan edistämistä ja aluskapasiteettia koskevien toimintalinjojen asiantuntijaryhmäksi”.
7 artikla
Kumoaminen
Kumotaan asetus (EY) N:o 805/1999.
Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.
8 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 2008.
Komission puolesta
José Manuel BARROSO
Puheenjohtaja
(1)  EYVL L 90, 2.4.1999, s. 1.
(2)  EYVL L 102, 17.4.1999, s. 64. Asetus sellaisena kuin se on viimeksi muutettuna asetuksella (EY) N:o 411/2003 (EUVL L 62, 6.3.2003, s. 18).
(3)  Katso liite I.
(4)  EYVL L 116, 28.4.1989, s. 25. Asetus sellaisena kuin se on viimeksi muutettuna komission asetuksella (EY) N:o 742/98 (EYVL L 103, 3.4.1998, s. 3).
(5)  EYVL L 116, 28.4.1989, s. 30. Asetus sellaisena kuin se on viimeksi muutettuna asetuksella (EY) N:o 812/1999 (EYVL L 103, 20.4.1999, s. 5).
LIITE I
Kumottu asetus ja luettelo sen muutoksista
Komission asetus (EY) N:o 805/1999
(EYVL L 102, 17.4.1999, s. 64)
Komission asetus (EY) N:o 1532/2000
(EYVL L 175, 14.7.2000, s. 74)
Komission asetus (EY) N:o 997/2001
(EYVL L 139, 23.5.2001, s. 11)
Komission asetus (EY) N:o 336/2002
(EYVL L 53, 23.2.2002, s. 11)
Komission asetus (EY) N:o 411/2003
(EUVL L 62, 6.3.2003, s. 18)
LIITE II
Vastaavuustaulukko
Asetus (EY) N:o 805/1999
Tämä asetus
1 artikla
1 artikla
2 artiklan 1 kohdan johdantokappale
2 artiklan 1 kohdan johdantokappale
2 artiklan 1 kohdan ensimmäinen luetelmakohta
2 artiklan 1 kohdan a alakohta
2 artiklan 1 kohdan ensimmäisen luetelmakohdan ensimmäinen luetelmakohta
2 artiklan 1 kohdan a alakohdan i luetelmakohta
2 artiklan 1 kohdan ensimmäisen luetelmakohdan toinen luetelmakohta
2 artiklan 1 kohdan a alakohdan ii luetelmakohta
2 artiklan 1 kohdan ensimmäisen luetelmakohdan kolmas luetelmakohta
2 artiklan 1 kohdan a alakohdan iii luetelmakohta
2 artiklan 1 kohdan toinen luetelmakohta
2 artiklan 1 kohdan b alakohta
2 artiklan 1 kohdan toisen luetelmakohdan ensimmäinen luetelmakohta
2 artiklan 1 kohdan b alakohdan i luetelmakohta
2 artiklan 1 kohdan toisen luetelmakohdan toinen luetelmakohta
2 artiklan 1 kohdan b alakohdan ii luetelmakohta
2 artiklan 1 kohdan toisen luetelmakohdan kolmas luetelmakohta
2 artiklan 1 kohdan b alakohdan iii luetelmakohta
2 artiklan 1 kohdan kolmas luetelmakohta
2 artiklan 1 kohdan c alakohta
2 artiklan 2 kohdan ensimmäinen luetelmakohta
2 artiklan 2 kohdan ensimmäinen alakohta
2 artiklan 2 kohdan toinen luetelmakohta
2 artiklan 2 kohdan toinen alakohta
2 artiklan 2 kohdan kolmas luetelmakohta
2 artiklan 2 kohdan kolmas alakohta
2 artiklan 3 kohta
—
3 artiklan 1 kohdan johdantokappale
3 artiklan 1 kohdan johdantokappale
3 artiklan 1 kohdan ensimmäinen luetelmakohta
3 artiklan 1 kohdan a alakohta
3 artiklan 1 kohdan ensimmäisen luetelmakohdan ensimmäinen luetelmakohta
3 artiklan 1 kohdan a alakohdan i luetelmakohta
3 artiklan 1 kohdan ensimmäisen luetelmakohdan toinen luetelmakohta
3 artiklan 1 kohdan a alakohdan ii luetelmakohta
3 artiklan 1 kohdan ensimmäisen luetelmakohdan kolmas luetelmakohta
3 artiklan 1 kohdan a alakohdan iii luetelmakohta
3 artiklan 1 kohdan toinen luetelmakohta
3 artiklan 1 kohdan b alakohta
3 artiklan 1 kohdan toisen luetelmakohdan ensimmäinen luetelmakohta
3 artiklan 1 kohdan b alakohdan i luetelmakohta
3 artiklan 1 kohdan toisen luetelmakohdan toinen luetelmakohta
3 artiklan 1 kohdan b alakohdan ii luetelmakohta
3 artiklan 1 kohdan toisen luetelmakohdan kolmas luetelmakohta
3 artiklan 1 kohdan b alakohdan iii luetelmakohta
3 artiklan 2 kohta
3 artiklan 2 kohta
4 artikla
4 artikla
5 artiklan 1 kohdan johdantokappale
5 artiklan 1 kohdan johdantokappale
5 artiklan 1 kohdan ensimmäinen luetelmakohta
5 artiklan 1 kohdan a alakohta
5 artiklan 1 kohdan toinen luetelmakohta
5 artiklan 1 kohdan b alakohta
5 artiklan 1 kohdan kolmas luetelmakohta
5 artiklan 1 kohdan c alakohta
5 artiklan 2 kohdan ensimmäinen luetelmakohta
5 artiklan 2 kohdan a alakohta
5 artiklan 2 kohdan toinen luetelmakohta
5 artiklan 2 kohdan b alakohta
5 artiklan 2 kohdan kolmas luetelmakohta
5 artiklan 2 kohdan c alakohta
5 artiklan 2 kohdan neljäs luetelmakohta
5 artiklan 2 kohdan d alakohta
5 artiklan 2 kohdan viides luetelmakohta
5 artiklan 2 kohdan e alakohta
5 artiklan 2 kohdan kuudes luetelmakohta
5 artiklan 2 kohdan f alakohta
5 artiklan 3 kohta
5 artiklan 3 kohta
6 artikla
6 artikla
7 artikla
—
—
7 artikla
—
8 artikla
—
Liite I
—
Liite II

Summary:
EU:n sisävesiliikenteen edistämistä koskevat säännöt
EU:n sisävesiliikenteen edistämistä koskevat säännöt
 
TIIVISTELMÄ ASIAKIRJASTA:
Asetus (EY) N:o 718/1999 yhteisön sisävesiliikenteen aluskapasiteettia koskevista toimintalinjoista sisävesiliikenteen edistämiseksi
Asetus (EY) N:o 181/2008 toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön
Asetus (EU) N:o 546/2014 yhteisön sisävesiliikenteen aluskapasiteettia koskevista toimintalinjoista sisävesiliikenteen edistämiseksi annetun neuvoston asetuksen (EY) N:o 718/1999 muuttamisesta
ASETUSTEN TARKOITUS
Asetuksessa (EY) N:o 718/1999 vahvistetaan yhdessä asetuksen (EY) N:o 181/2008 ja asetuksen (EU) N:o 546/2014 kanssa säännöt EU:n aluskapasiteettia koskevista toimintalinjoista. Niillä edistetään kestävän ja kilpailukykyisen sisävesiliikenteen kehittämistä EU:ssa.
TÄRKEIMMÄT KOHDAT
Asetus (EY) N:o 718/1999Asetusta sovelletaan kaupallisia tavarakuljetuksia hoitaviin aluksiin. Sen soveltamisalan ulkopuolelle on jätetty esimerkiksi Tonavalla liikennöivät alukset ja alukset, joita käytetään yksinomaan tavaroiden varastointiin tai ruoppaukseen. Niiden EU-maiden, joiden aluskaluston tonnisto on yhteensä yli 100 000 tonnia ja joiden sisävesiväylät ovat yhteydessä toisen EU-maan sisävesiväyliin, piti perustaa sisävesiliikennerahasto (jossa on erilliset vararahastot kuivalastialuksille*, säiliöaluksille* ja työntöaluksille*). Rahastovarojen hallinnoinnista vastasivat kansalliset viranomaiset ja niitä voitiin käyttää kahdessa tapauksessa:direktiivissä 96/75/EY tarkoitetun ”vakavan markkinahäiriön” ilmetessä sisävesiliikenteen markkinoilla jajos sisävesiliikennettä edustavat järjestöt pyytävät sitä yksimielisesti – nämä vararahastot otettiin käyttöön vasta vuoden 2014 alkupuolella. Asetus sisälsi alun perin ”vanha uudesta” -säännön. Se tarkoitti, että halutessaan lisätä aluskalustoon uuden aluksen omistajan oli joko romutettava vanha alus tai maksettava tietty summa. Järjestelmän käyttö lopetettiin asetuksen (EY) N:o 411/2003 nojalla (joka on kumottu ja korvattu komission asetuksella (EY) N:o 181/2008, ks. alla), ja se voidaan ottaa uudelleen käyttöön direktiivissä 96/75/EY tarkoitetun vakavan markkinahäiriön ilmetessä, minkä lisäksi voidaan toteuttaa tai olla toteuttamatta rakenteellisia parannustoimia.Asetus (EY) N:o 181/2008
Asetuksessa (EY) N:o 181/2008 vahvistetaan asetuksen (EY) N:o 718/1999 soveltamista koskevat säännöt. Asetuksessa vahvistetaan asetuksessa (EY) N:o 718/1999 (7 artikla) tarkoitettujen erityisrahoitusosuuksien määrät, ”vanha uudesta” -järjestelmän suhdeluvut ja yhteisön aluskannan kapasiteettiin liittyvien toimenpiteiden täytäntöönpanoa koskevat käytännön järjestelyt.
Muutosasetus (EU) N:o 546/2014
Asetuksen (EY) N:o 718/1999 nojalla käytettävissä olleiden toimenpiteiden soveltamisalaa laajennettiin muutosasetuksessa (EU) N:o 546/201. Näihin toimenpiteisiin kuuluvat nyt muun muassatoimialan jättäville sisävesiliikenteen harjoittajien työntekijöille tarjottava apu (kuten tieto) varhaiseläkkeen saamista tai muuhun työhön siirtymistä varten, toimialalta muualle siirtyvälle alushenkilöstölle tarjottava ammatillinen koulutus tai uudelleenkoulutus, sisävesiliikennealan osaamisen ja logistiikan alan tietämyksen parantaminen, jotta toimiala kehittyy ja sen tulevaisuus on turvattu, sisävesiliikenteen pienyrittäjien kannustaminen liittymään toimialajärjestöihin ja sisävesiliikennettä edustavien EU:n tason järjestöjen vahvistaminen, kannustaminen alusten uudistamiseen työolojen ja turvallisuuden parantamiseksi, aluksia koskevan innovatiivisuuden edistäminen ja niiden ympäristöystävällisyyden parantaminen, vararahastojen käytön kannustaminen erilaisten rahoitusvälineiden, kuten Horisontti 2020 -puiteohjelman ja Verkkojen Eurooppa -välineen yhteydessä.
MISTÄ ALKAEN ASETUKSIA SOVELLETAAN?
Asetusta (EY) N:o 718/1999 on sovellettu 29. huhtikuuta 1999 alkaen. Asetusta (EY) N:o 181/2008 on sovellettu 20. maaliskuuta 2008 alkaen. Muutosasetusta (EU) N:o 546/2014 on sovellettu 18. kesäkuuta 2014 alkaen.
TAUSTAA
Lisätietoja:Sisävesiväylät (Euroopan komissio)
KESKEISET TERMIT
Kuivalastialukset: kuivalastia (esim. viljaa) kuljettavat alukset.
Säiliöalukset: nesteitä (esim. öljyä) kuljettavat alukset.
Työntöalukset: alukset, joita käytetään toisten alusten, kuten proomujen, työntämiseen, mutta ei lastin kuljettamiseen.
ASIAKIRJAT
Neuvoston asetus N:o 718/1999, annettu 29 päivänä maaliskuuta 1999, yhteisön sisävesiliikenteen aluskapasiteettia koskevista toimintalinjoista sisävesiliikenteen edistämiseksi (EYVL L, 2.4.1999, s. 1–5)
Asetukseen (EY) N:o 718/1999 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Komission asetus (EY) N:o 181/2008, annettu 28 päivänä helmikuuta 2008, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön (kodifioitu toisinto) (EUVL L 56, 29.2.2008, s. 8–12)
Euroopan parlamentin ja neuvoston asetus (EU) N:o 546/2014, annettu 15 päivänä toukokuuta 2014, yhteisön sisävesiliikenteen aluskapasiteettia koskevista toimintalinjoista sisävesiliikenteen edistämiseksi annetun neuvoston asetuksen (EY) N:o 718/1999 muuttamisesta (EUVL L 163, 29.5.2014, s. 15–17)
MUUT ASIAAN LIITTYVÄT ASIAKIRJAT
Neuvoston direktiivi 96/75/EY, annettu 19 päivänä marraskuuta 1996, rahtausta ja hinnanmuodostusta koskevista yksityiskohtaisista säännöistä tavaroiden kansallisissa tai kansainvälisissä sisävesikuljetuksissa yhteisössä (EYVL L 304, 27.11.1996, s. 12–14)
Ks. konsolidoitu toisinto.
Viimeisin päivitys: 02.10.2020